tomron87/hebrew-wikipedia-sentences-corpus huggingface dataset:
הלהקה השתמשה במגבר זה גם בהמשך הקלטות, משום שאהבה את הצליל הרועש והנועז שלו.
את הווידאו קליפ של השיר ביים סמואל באייר , שעבד עם הלהקות נירוונה וגרין דיי.
הווידאו קליפ פורסם ב-26 בספטמבר 2006 בבריטניה ובקנדה, ויצא ב-27 בספטמבר 2006 בארצות הברית.
הוא הושמע פעמים רבות ב-MTV.
בקליפ ניתן לראות מטופל בבית חולים (הדמות הראשית בקליפים של האלבום, בגילומו של לוקאס האס ) לבוש בחלוק בית חולים, ונלקח על ידי המוות במעין "מצעד שחור" (Black Parade).
על קרון התצוגה המרכזי עומדים חברי הלהקה, מבצעים את השיר.
מאחורי הקרון עומדות עשרות דמויות בפנים מכוסות.
הקליפ מתחיל בחדר בבית חולים, ונמשך על רקע נוף עירוני סוריאליסטי עם הריסות מכוסות-אפר, שלג שחור ובניינים הרוסים.
טום בראיהן מהשבועון וילג' ווייס התייחס לווידאו קליפ באומרו כי הוא "חושף שלב חדש בפרסונה [של הלהקה]".
בנוסף, הוא דירג אותו במקום השביעי מתוך עשרת הקליפים הטובים ביותר של שנת 2006.
כל התלבושות בקליפ עוצבו על ידי מעצבת התלבושות קולין אטווד .
התלבושות היוו השראה לתלבושות של אמנים אחרים, למשל בהופעתו של ליל נאס X בטקס פרסי גראמי ב-2022. אמנים שונים שאבו השראה מהלבוש במצעד מתוך הקליפ, בהם פוסט מאלון.
השיר היה שירם הראשון של הלהקה שהגיע לראש מצעד הסינגלים הבריטי, אליו הגיע ב-15 באוקטובר 2006, שם שהה במשך שבועיים, ובהמשך גם הגיע לראש מצעד הרוק המודרני , ב-26 באוקטובר 2006, שם שהה שבעה שבועות.
השיר זכה להצלחה הממושכת ביותר של הלהקה, והיה לסינגל שלה שהגיע למקום הגבוה ביותר במצעד בילבורד הוט 100, מקום 9 בשיאו.
השיר דורג במקום ה-17 ברשימת "100 השירים הטובים ביותר של 2006" מטעם רולינג סטון.
בנוסף, הוא היה מועמד לפרס הסינגל הטוב ביותר מטעם מגזין .
השיר היה זמין להורדה במשחקי הווידאו "Rock Band" ו"גיטאר הירו: Warriors of Rock" .
חברת התקשורת ITV השתמשה בשיר בקטע-מונטאז' שהוקרן במהלך שידור טורניר הפורמולה 1 ב-2008. בקטע הופיעו מספר נהגי פורמולה 1 בולטים (ביניהם ניקו רוזברג, ג'נסון באטן, רובנס באריקלו, דייוויד קולטהרד וסבסטיאן פטל), וכן מגישי ITV והפרשן מורי ווקר, שביצעו ליפ סינק לצלילי השיר.
השיר שימש גם את קבוצת ההוקי קרח האמריקאית לוס אנג'לס קינגס, במהלך פלייאוף גביע סטנלי לשנת 2012, כחלק מפתיח לסרטונים במשחקי הבית של הקבוצה.
בנוסף, השיר פתח את עצרת האליפות של הקבוצה לאחר שזכתה בגביע, ואת טקס העלאת הדגל של הקבוצה בסטייפלס סנטר (כיום קריפטו.
השיר הושמע בסצנת הסיום של סדרת הטלוויזיה "לוציפר" מבית נטפליקס, ובסצנת הפתיחה של הסרט Clerks III .
עם יציאתו, השיר זכה לשבחים רבים.
ג'וש טירנגל ממגזין טיים דירג את השיר בין עשרת השירים המובילים שלו לשנת 2006, וכתב כי הוא "ניסיון נועז, מטופש וקליט בטירוף למזג את Bohemian Rhapsody ו-Born to Run אל תוך אופרת רוק" וציין כי הוא סימן שמבטא "רגע של 'אנחנו' לעומת 'הם' בחלוקת הדורות".
דייוויד פריק מרולינג סטון שיבח את שירתו של ויי, "במלוא המרץ של גיבור-רוק", בקטע ההוק ("We'll carry on").
במגזין אנטרטיינמנט ויקלי השוו לחיוב את השיר ל-"Bohemian Rhapsody".
בווילג' ווייס נכתב כי בסקרים העדיפו הנשאלים בדרך כלל את השיר על פני האלבום.
ארגוןרשימהמיקוםמקור רולינג סטון 100 השירים הטובים ביותר של השנה 2006 17 טיים 10 המובילים: שירים 2006 3 Loudwire 50 שירי ההארד רוק המובילים של המאה ה-21 2012 37 MTV 50 הווידאו קליפים הטובים ביותר של המאה ה-21 2017 1
השיר הופיע לראשונה במצעד בילבורד הוט 100 במקום ה-71, בשבוע של 30 בספטמבר 2006, והיה לסינגל של הלהקה שנכנס למצעדים במקום הגבוה ביותר.
בשיאו השיר הגיע למקום התשיעי, בשבוע ה-17 וה-18 שלו במצעד, והיה ללהיט היחיד של הלהקה שהגיע לעשירייה הראשונה במצעד זה.
"Welcome to the Black Parade" היה לסינגל שלהם שהגיע למקום הגבוה ביותר במצעדים, ועקף את הסינגל שלהם "Helena" מ-2005, שבשיא הגיע למקום ה-33, והוא הסינגל השני שלהם שהגיע למקום הגבוה ביותר.
בנוסף, הסינגל הגיע למקום הראשון במצעד רצועות הרוק המודרניות של בילבורד (כיום מצעד האיירפליי האלטרנטיבי ), שם שהה שבעה שבועות ברצף, והוא הסינגל היחיד של הלהקה שהגיע לראש מצעד זה.
שירם "I'm Not Okay (I Promise)" היה הסינגל הקודם שלהם שהגיע למקום הגבוה ביותר במצעד זה, בו הגיע בשיאו למקום הרביעי.
בבריטניה, הסינגל עקף את "America" של רייזורלייט שהיה במקום הראשון, ב-15 באוקטובר 2006, לאחר שהושמע באופן נרחב.
הסינגל הגיע למקום ה-26 ברשימת 40 הסינגלים המובילים בבריטניה לשנת 2006, ומכר 169,000 עותקים.
ב-26 באוגוסט 2022 השיר זכה למעמד פלטינה כפולה בבריטניה, מה שמעיד על מכירות של לפחות 1,200,000 עותקים.
תו הפסנתר הפותח של השיר, G5, הפך לסמל בשל הפופולריות של השיר, במיוחד בקרב חובבי האימו רוק.
למשל, המלחין הבריטי אנדרו לויד ובר שאל את עוקביו בטוויטר מה הם חושבים כשהם שומעים את התו, כהתייחסות לשיר.
מאז, נעשה שימוש בתו עבור פרסומות עבור קידום אירוע האימו "Emo Fight" וכן קידום האלבום The Black Parade/Living with Ghosts, מהדורה מחודשת של The Black Parade.
מקוםתאריםמכירותארצות הברית (RIAA)פלטינה 5×5,000,000בריטניה (BPI)פלטינה 2×1,040,000דנמרק (IFPI Denmark)זהב4,000^ניו זילנד (RMNZ)זהב5,000** מכירות בלבד^ משלוחים בלבד מכירות + הזרמת מדיה בלבד
Wet Leg הוא אלבום הבכורה של להקת הרוק הבריטית וט לג, שיצא ב-8 באפריל 2022 על ידי דומינו רקורדינג קומפני.
האלבום הוקלט באפריל 2021, לפני שהלהקה אפילו הופיעה מול קהל.
הלהקה הוציאה את סינגל הבכורה שלהן "Chaise Longue" ב-15 ביוני 2021. השיר זכה לשבחים של הלהקה ממגזינים שונים לאחר שהפך לוויראלי באינטרנט.
לאחריו הן הוציאו את הסינגל "Wet Dream" ב-28 בספטמבר 2021 עם קליפ "סוריאליסטי" בבימוי עצמי.
הן הוציאו את הסינגל הכפול "Too Late Now" ו-"Oh No" ב-29 בנובמבר 2021, לצד קליפ מדע בדיוני והכרזה על תאריך יציאת האלבום, רשימת הרצועות ותאריכי סיבוב ההופעות של האלבום.
"Oh No" יצא כקליפ ב-1 בפברואר 2022. "Angelica" ו-"Ur Mum" שוחררו כסינגל החמישי והשישי ב-28 בפברואר וב-4 באפריל 2022, בהתאמה.
"Welcome to the Jungle" (בתרגום חופשי לעברית: "ברוכים הבאים לג'ונגל") הוא שיר של להקת הרוק האמריקאית Guns N' Roses, שיצא לאור כרצועה הפותחת של אלבום הבכורה שלה Appetite for Destruction.
השיר הגיע למקום השביעי במצעד הבילבורט הוט 100 ולמקום ה-24 במצעד הסינגלים הבריטי.
אקסל רוז כתב את המילים בזמן שביקר אצל חבר בסיאטל.
על הרקע לכתיבת השיר אמר כי "זו עיר גדולה, אך עם זאת, זו עדיין עיר קטנה בהשוואה ללוס אנג'לס ולדברים שאתה הולך ללמוד כשאתה מגיע לשם...
מי שמגיע לעיר יכול למצוא מה שהוא רוצה".
הוא תיאר את ההשראה לכתיבת השיר, במפגש שהיה לו ולחברו עם הומלס בזמן שירדו מאוטובוס בניו יורק.
בניסיון להפחידם, הוא צעק עליהם: "אתם יודעים איפה אתם?
אתם הולכים למות!"הגיטריסט איזי סטרדלין מסכם את השיר כ"שיר על רחובות הוליווד; אמיתי מהחיים".
סלאש מתאר את התפתחות המוזיקה באוטוביוגרפיה שלו.
כשהלהקה ניסתה לכתוב חומרים חדשים, רוז נזכר בריף שסלאש ניגן בזמן שגר במרתף בבית אמו.
הוא ביקש מסלאש לנגן אותו, ולאחר מכן הלהקה כתבה בתוך זמן קצר את היסודות של השיר, וסלאש הוסיף לו קטעי גיטרה חדשים.
"זה היה הדבר הראשון שכולנו שיתפנו בו פעולה..." אמר סלאש.
"בכל התקופה הזו של 'לגלות את עצמנו' מ-85' עד 86' - כשחיינו ביחד בצורה אקראית מאוד והתכנסנו לג'אמים - קרה משהו שלא קורה להרבה אנשים...
ולשיר הזה פשוט הייתה תחושה 'טבעית' שהייתה מאוד מגניבה".
קטעי הסולו העיקריים שבשיר התבססו על שיר בשם "The Fake" שכתב דאף מקגן ב-1978 עבור להקת הפאנק שלו The Vains.לדברי סלאש, השיר נכתב בתוך כשלוש שעות בלבד.
"השיר הוא במהירות גבוהה עם השפעה חזקה והבעה אגרסיבית", ציין סלאש.
"אבל יש גם הרבה דקויות רגשיות שהלהקה ממש תפסה.
אם אקסל הלך לכאן, הלהקה הלכה איתו.
אני מאוד אוהב את זה, בלהקה ובמוזיקה, ואת איך שהכל מתחבר.
היה משהו קסום בכל זה".
השיר דורג במקום ה-19 בספרו של מרטין פופוף 500 שירי ההבי-מטאל הגדולים בכל הזמנים.
וכן נבחר למקום השני ברשימת שירי המטאל הגדולים של ערוץ VH1 בשנת 2008. בשנת 2006 הערוץ מיקם את השיר במקום ה-26 ברשימת "100 השירים הגדולים של שנות ה-80", ובשנת 2009 דירג אותו כשיר ההארד רוק הגדול בכל הזמנים.
השיר דורג במקום ה-467 ברשימות "500 השירים הגדולים בכל הזמנים" של הרולינג סטון ב-2004, במקום ה-473 ב-2010, ובמקום ה-491 ב-2021. בנוסף, קוראי הרולינג סטון כינו אותו "המנון הספורט הגדול ביותר" ב-2009 בחרו בו במקום ה-764 ב-"1001 השירים הטובים ביותר אי פעם" המגזין קאש בוקס כינה אותו "חתיכת מטאל מוצקה ומספקת".
בתחילה גפן רקורדס התקשתה למכור את הסרטון ל-MTV.
לבסוף, דוד גפן סיכם עם הרשת שהשיר ישודר בסביבות השעה 5:00 בבוקר ביום ראשון.
ברגע שהסרטון שודר, הרשת קיבלה שיחות רבות של אנשים שביקשו שהסרטון ישודר שוב.
למרות שעת השידור המוקדמת של השיר, הוא משך במהרה את תשומת הלב של הצופים, והפך לקליפ המבוקש ביותר של MTV.
הסרטון (בבימויו של נייג'ל דיק) מתחיל בצילום של אקסל רוז יורד מאוטובוס בלוס אנג'לס, וסוחר סמים (בגילומו של איזי סטראדלין) מנסה למכור את מרכולתו בזמן שרוז דוחה זאת.
כשרוז עוצר לצפות בטלוויזיה דרך חלון ראווה, נראים בה קטעים של הלהקה מנגנת בשידור חי.
בהמשך, סלאש מופיע לזמן קצר, יושב על קיר החנות ושותה מבקבוק זכוכית שעטוף בשקית נייר חומה.
עד סוף הסרטון, רוז הופך לפאנקיסט עירוני, כשהוא לבוש בהתאם, לאחר שעבר תהליך דומה להתניה הקלאסית המופיעה בסרט "התפוז המכני".
במהלך ראיון למגזין רולינג סטון על הקליפ, מנהל הלהקה דאז, אלן ניבן, אמר שהוא "גנב משלושה סרטים: קאובוי של חצות, האיש שנפל מכוכב אחר, והתפוז המכני".
שימוש בטלוויזיה, בקולנוע ובמשחקי וידאו
השיר מופיע במשחק Grand Theft Auto: San Andreas בתחנת הרדיו של המשחק Radio X, וכן הופיע בטריילר השני של המשחק.
השיר מופיע במשחקGuitar Hero III: Legends of Rock; בה ניתן לשחק בדמותו של סלאש, המופיעה במשחק.
השיר משמש כהמנון לא רשמי של קבוצת הפוטבול האמריקאית סינסינטי בנגלס שהאצטדיון שלה מכונה "הג'ונגל".
השיר הופיע בסרטים הוליוודיים רבים ובסדרות טלוויזיה.
הסרטים בהם מופיע השיר, ברשימה דלהלן:
Weverse (בקוריאנית: 위버스) הוא יישומון ופלטפורמת אינטרנט דרום קוריאנית שנוצרה על ידי חברת הבידור Hybe Corporation.
האפליקציה מתמחה בתכני מולטימדיה, שידור הופעות חיות, מכירת פריטים הקשורים לאמנים, מנויים לתכנים, ובתקשורת בין האמנים למעריצים.
נכון לשנת 2023, ל-Weverse יש למעלה מ-10 מיליון משתמשים חודשיים.
היישום פותח על ידי Weverse Company (לשעבר beNX), חברת בת של Hybe Corporation המתמחה בפלטפורמות דיגיטליות ושירות לקוחות.
לדברי נשיא החברה דאז, Seo Wooseok, האפליקציה פותחה כדי להציע פלטפורמה לאמני קיי-פופ לקיים אינטראקציה עם מעריצים "ברמה עמוקה יותר" מזו שמציעים יוטיוב או טוויטר, המדגישים תוכן על פני תקשורת.
מנכ"ל משותף של Hybe באותו זמן, לנצו יון, אפיין את האפליקציה כ"מקום אחד בתעשיית המוזיקה" (one-stop service).
באוקטובר 2019 הוכרז לראשונה על האפליקציה באמצעות פרסומת שהוצגה בתחילת סדרת הופעות בת שלושה ימים של BTS, בשם Love Yourself: Speak Yourself בסיאול.
הפרסומת הופיעה בפני כ-130,000 אנשים שנכחו בהופעות, וכן בפני צופים שצפו בהופעות בשידור חי ובבתי קולנוע.
הפלטפורמה זמינה באמצעות היישומון או אתר האינטרנט של הפלטפורמה.
האפליקציה זמינה בחינם עבור מגוון פלטפורמות בחנויות האפליקציות השונות.
הפלטפורמה מציעה תוכן חינמי לצד תוכן למנויים משלמים, עדכונים בסגנון סטורי, אינטראקציות בין אמנים למעריצים, וקהילות המאפשרות למשתמשים להתחבר זה לזה.
קהילות של אמנים שאינם פעילים נשארות פתוחות ב-Weverse עם אפשרות לצפות בתוכן קיים, אך ללא אפשרות ליצור פוסטים חדשים או לערוך את החשבונות.
Tomorrow X Together היו לאמנים הראשונים בפלטפורמה, לאחר שהצטרפו לגרסה המוקדמת ביותר של Weverse, ב-11 ביוני 2019. ב-1 ביולי הצטרפה להקת BTS, וב-1 באוגוסט להקת GFriend.
מאז, הצטרפו אמנים שונים הפועלים תחת הלייבלים השונים של הייב (כגון Seventeen, Boynextdoor Le Sserafim).
ב-2021, בעקבות השקעה של ביג היט (הפועלת תחת הייב) ב־YG Plus, חברה בת של חברת התקליטים YG Entertainment, הצטרפו לפלטפורמה אמנים של הלייבל, כולל Blackpink, Winner, ו־Treasure.
אמנים בינלאומיים שונים הצטרפו לפלטפורמה כחלק משותפות רשמית של הייב עם Universal Music Group.
אמנים מ־SM Entertainment הצטרפו לפלטפורמה ב-12 בספטמבר 2023, לאחר שעברו מהפלטפורמה של הלייבל, Kwangya Club, כחלק מהסכם בין SM, Hybe, ו-Kakao Entertainment בתחילת 2023, לאחר מלחמת המניות שהייתה בין הייב לקקאו על השליטה ב־SM.
ב-27 בינואר 2021 נאבר קורופריישן הודיעה על העברת שירות ה-V-Live שלה לחברת Weverse ושילובו בפלטפורמת החברה.
ב-1 בינואר 2023 שירות V-Live הופסק באופן רשמי.
Werwulf (בתרגום חופשי לעברית: איש הזאב) הוא סרט אימה על-טבעי אמריקאי, שנכתב ובוים על ידי .
בסרט יככב אהרון טיילור-ג'ונסון בתפקיד הראשי.
הסרט עתיד לצאת לאקרנים בארצות הברית ב-25 בדצמבר 2026.
אהרון טיילור-ג'ונסון – איש הזאב
בינואר 2025, נמסר כי סרט אימה על-טבעי, בשם "Werwulf", שנכתב ובוים על ידי , נמצא בשלבי פיתוח מתקדמים, וכי אגרס כתב את התסריט בשיתוף פעולה עם התסריטאי סיון.
על פי הדיווחים, עלילת הסרט עתידה להתרחש באנגליה במהלך המאה ה-13 ולכלול דיאלוגים באנגלית עתיקה.
אגרס הצהיר בנוסף כי התסריט לסרט זה הוא התסריט האפל ביותר שכתב עד-כה.
ביולי 2025, נמסר על ליהוקו של אהרון טיילור-ג'ונסון לצוות השחקנים בתפקיד הראשי, בעוד שדווח כי לילי-רוז דפ ווילם דפו נמצאים במשא ומתן על הצטרפות לצוות השחקנים.
על צילומי הסרט יופקד צלם הקולנוע ג'ארין בלאשקה, ששיתף פעולה עם אגרס בעבודה על סרטיו הקודמים.
הצילומים החלו בספטמבר 2025, באולפני אלסטרי שבאנגליה.
הסרט עתיד לעלות לאקרנים בארצות הברית בהפצת "Focus Features" ב-25 בדצמבר 2026.
West End Girl הוא אלבום האולפן החמישי של הזמרת-יוצרת הבריטית לילי אלן.
האלבום יצא לאור ב-24 באוקטובר 2025, על ידי חברת התקליטים BMG רייטס מנג'מנט.
האלבום, שהוקלט בלוס אנג'לס במשך שישה עשר ימים בדצמבר 2024, משקף באופן לירי את סיום נישואיו של אלן לשחקן דייוויד הארבור, וכיצד היא עיבדה את מעשי הבגידה לכאורה שלו.
באפריל 2019, אלן חשפה ברדיו Beats 1 שהיא עובדת על אלבומה הבא, שיהיה אלבום קונספט.
אלן אמרה מאוחר יותר, במרץ 2020, כי אלבומה החדש מכיל רק "אזכורים מוזרים" של התמכרויות העבר שלה.
היא אמרה: "את האלבום הזה אני כותבת כבר קצת יותר משנה, אבל אני מרגישה שהתקדמתי נפשית כל כך רחוק מאז."
בסוף 2022, אלן הזמינה חמישה שבועות באולפן מוזיקה, אך אמרה שזה הרגיש "מאולץ" ושהמוזיקה עדיין לא מוכנה לצאת.
בשנת 2024, היא אמרה שהקליטה כ-50 שירים לפרויקט המוזיקה הבא שלה, עליו היא עדיין עבדה.
ב-20 באוקטובר 2025, היא הודיעה כי אלבום האולפן החמישי שלה, West End Girl, ייצא ארבעה ימים לאחר מכן.
זהו אלבומה הראשון מזה שבע שנים.
ארגוןרשימהמיקוםמקורבילבורד50 האלבומים הטובים ביותר לשנת 202512לוס אנג'לס טיימס25 האלבומים הטובים ביותר של 202521קוסמופוליטןהאלבומים הטובים ביותר לשנת 2025–רולינג סטון100 האלבומים הטובים ביותר של 202533BBCהאלבומים והשירים הטובים ביותר לשנת 20259The Line of Best Fit האלבומים הטובים ביותר לשנת 202549NYLON10 האלבומים המובילים ביותר לשנת 2025–
+ תאריכי יציאות לאור ופורמטים עבור West End Girlאזורתאריך יציאהפורמט (ים)חברת תקליטיםהערותכלל העולם24 באוקטובר 2025הורדה דיגיטלית • הזרמת מוזיקה • תקליטור • תקליט • קלטת שמעBMG רייטס מנג'מנט
"Welcome to Ya Hood" (בעברית: "ברוך הבא ליהוד") הוא שיר של היוצרים הישראליים תמיר בר, ברי סחרוף, נגה ארז ואורי רוסו, שיצא לאור ב-10 בנובמבר 2025 במסגרת פסקול הסרט "שם טוב האבי 2".
השיר מופיע כרצועה השנייה באלבום הפסקול, ואורכו כשלוש דקות ועשרים ואחת שניות.
השיר נוצר כחלק מהעבודה על פסקול הסרט "שם טוב האבי 2", שנכתב ובוים על ידי תמיר בר.
הסרט מהווה סאטירה מוזיקלית היפ-הופית, והשיר משתלב במארג העלילתי שלו.
המילים נכתבו בידי תמיר בר, נגה ארז, אורי רוסו וברי סחרוף, וההפקה המוזיקלית נעשתה על ידי ישי סוויסה וניר דנן.
השיר משלב קטעים בעברית ובאנגלית, בהתאם לאופיו הרב-תרבותי של הסרט.
"Welcome to Ya Hood" מתאפיין בשילוב של סגנונות היפ הופ, רוק ואלקטרוניקה.
מבנה השיר כולל פתיח אינסטרומנטלי קצר, קטעי ראפ בעברית, ופזמון באנגלית הכולל את המשפט החוזר "Welcome to Ya Hood, בוא הביתה".
בחלק מהמקטעים יש שימוש בביטויים מקומיים ובהומור המזכיר את רוח הסרט, בנוסף המילים "בוא הביתה" דוגמות את הלחן של השיר באנגלית Sunday Mornin' של מרגו גוריאן, בגרסה העברית של שולה חן.
הוא אלבום אוסף של הלהקה רד הוט צ'ילי פפרז שיצא בשלהי 1992. האוסף כולל 15 שירים מארבעת האלבומים הראשונים של הלהקה, אחד מ-EP, אחד מפסקול של סרט ועוד אחד מ־Blood Sugar Sex Magik.
האוסף נעשה בעסקה של EMI עם האחים וורנר.
17 שירים מהאוסף הוקלטו באולפני EMI בעוד שאחד הוקלט באולפני וורנר ברוס.
לאלבום יצא ב-2002 גם גרסת DVD, הכוללת אחד עשר קליפים ושלושה שירים מהופעות חיות.
באלבום 14 שירים מקוריים וארבעה חידושים.
רק ארבעה שירים הם מההרכב המקורי (קידיס, פלי, סלובק ואיירונס) בעוד שחמישה שירים הם מההרכב החדש (קידיס, פלי, פרושיאנטה וסמית).
שני שירים לא יצאו כסינגלים.
האלבום ממנו לקוחים הכי הרבה שירים הוא דווקא האלבום החלש ביותר "Freaky Styley" ממנו לקוחים חמישה.
אחר כך The Uplift Mofo Party Plan ו־Mother's milk עם ארבעה והאלבום הראשון עם שני שירים.
האוסף מאוד הצליח וקיבל פלטינה בארצות הברית.
Fight Like A Brave (אנתוני קידיס, פלי, הלל סלובק, ג'ק איירונס)מהאלבום (The Uplift Mofo Party Plan (1987
Behind The Sun (קידיס, פלי, סלובק, איירונס, מייקל ריינהורן)מהאלבום (The Uplift Mofo Party Plan (1987
Fire (ג'ימי הנדריקס)מהאלבום (The Abbey Road E.P.
Knock Me Down (קידיס, פלי, ג'ון פרושיאנטה, צ'אד סמית)מהאלבום (Blood Sugar Sex Magik (1989
Show Me Your Soul (קידיס, פלי, פרושיאנטה, סמית) מפסקול הסרט אישה יפה
הוליווד (אפריקה) (המטרס)מהאלבום (Freaky Styley (1985
Jungle Man (קידיס, פלי, סלובק, מרטינז)מהאלבום (Freaky Styley (1985
The Brothers Cup (קידיס, פלי, סלובק, מרטינז)מהאלבום (Freaky Styley (1985
Taste The Pain (קידיס, פלי, פרושיאנטה, סמית)מהאלבום (Mother's Milk (1989
"" (בעברית: "מהו שמי?") הוא שיר של הזמרת הברבדית ריהאנה אשר יצא כסינגל השני מאלבומה Loud ב-26 באוקטובר 2010 על ידי דאף ג'אם ובו מתארח הראפר הקנדי דרייק.
הוא נכתב על ידי מייקל אריקסן, טור אריק הרמנסן, אסתר דין, טראסי הייל ודרייק והופק על ידי הצמד הנורווגי סטארגייט.
מבחינה לירית השיר מדבר על רומנטיקה וסקס.
השיר הגיע למקום הראשון בארצות הברית ובכך הפך לשיר השלישי שלה לשנת 2010 לעשות זאת ולשיר השמיני שלה לעשות זאת בכללי.
בנוסף הוא הגיע למקום הראשון בהונגריה ובריטניה ולחמישייה הפותחת בקנדה, אירלנד, ניו זילנד, נורווגיה וסלובקיה.
בנוסף השיר קיבל מועמדות לפרס גראמי לשיתוף הפעולה הטוב ביותר בשיר ראפ.
הווידאו קליפ לשיר בוים על ידי פיליפ אנדלמן ומציג סצנות רומנטיות שונות בין דרייק לריהאנה לאחר שהשניים נפגשו באופן אקראי בחנות מכולת.
השיר זכה לקידום רב ולהופעות רבות בין היתר בעונה השביעית של אקס פקטור בריטניה ובתוכנית SNL.
בנובמבר 2009 שיבח דרייק אלבומה של ריהאנה ואף שחשף כי השניים הקליטו שיר ביחד אשר לא נכנס בסוף לאלבום.
"השיר שהקלטנו מצוין, זה שיר מיוחד ואני חושב שהפרויקט הזה יהיה טוב לא משנה מה" אמר דרייק בהתייחס ל-"What's My Name?" אותו השניים הקליטו גם ביחד והוא נכנס לאלבומה החמישי Loud.
בהמשך לאותו ריאיון טור אריק הרמנסן מצמד המפיקים הנורווגי סטארגייט סיפר כי הוא נזכר בפגישה של דרייק וריהאנה מאחורי הקלעים בו ריהאנה ביקשה מדרייק לשתף איתה פעולה "זה דבר שאתה לא שומע מאמנים ברמה שלה לעיתים קרובות" סיפר הרמנסן.
השיר נכתב על ידי מייקל אס.
אריקסון, טור אריק הרמנסן, אסתר דין, טראסי הייל ודרייק עצמו והופק על ידי סטארגייט.
בריאיון ל-HitQuarters הסבירה הייל כי היא נכנסה לפרויקט לאחר שיחת טלפון שקיבלה מדין.
היא גם פירטה כי עבודתה על השיר היא בעיקר לירית, ואילו דין וסטארגייט עשו את רוב המוזיקה.
שנשאלה מה ההשראה מאחורי השיר היא אמרה, "אהבה, אהבה, אהבה!" וזה סקסי- זה התחיל כמו שיר סקסית אמיתי."
שיתוף הפעולה עם דרייק תוכנן להיות במקור בגרסת הרמיקס של השיר שתיכלל במהדורה המורחבת של האלבום אך לבסוף השיר נכלל במהדורה הרגילה של האלבום כגרסה רשמית.
על הכללה של דרייק באלבום ריהאנה סיפרה ב-MTV News: "דרייק הוא הראפר הכי חם כרגע ותמיד ניסינו לעבוד ביחד".
לדבריה הוא שמע את השיר ואהב אותו ואחרי 3 ימים כתב את הבית שלו בשיר.
ריהאנה תיארה את השיר כשיר נעורים שובב ומלודי מאוד ולדבריה דרייק הייתה הבחירה המושלמת לזה "כי הוא ראפר צעיר שיש לו מנגינות מדהימות".
השיר שוחרר כסינגל השני מהאלבום.
הוא נשלח לרדיו העכשווי והקצבי בארצות הברית ב-26 באוקטובר 2010 והיה זמין להורדה דיגיטלית ב-iTunes ב-12 בנובמבר 2010. ב-21 בינואר 2011 השיר יצא כדיסק עם רמיקס בגרמניה.
השיר הוקלט באולפני Roc the Mic Studios בניו יורק ובאולפני Westlake Recording Studios בלוס אנג'לס על ידי מייקל אריקסן ומיילס ווקר.
ריהאנה הקליטה את השיר בהנחייתם של קוק הארל, ג'וש גודווין ומרקוס טובאר ובובי קמפבל ששימש כעוזר.
הקטעים של דרייק הוקלטו באולפני Noah "40" Shebib ו-The Hit Factory Studios במיאמי בהנחייתם של נואל קדסטרה וברנדון ג'ונר.
המיקיסינג לשיר נעשה על ידי פיל טאן במועדון הנינג'ה ביט באטלנטה בעוד דמיאן לואיס שימש כמהנדס.
המכשור להקלטת שיר סופק על ידי אריק הרמנסן ומייקל אריקסן בעוד אסתר דין שימשה כזמרת רקע.
השיר הוא שיר אלקטרו-R&B שהופק על ידי הצמד סטארגייט.
השיר מושפע מהשורשים המוזיקליים של ריהאנה: מוזיקת הרגאיי ומוזיקת סקא וסינת'פופ.
השיר נכתב על ידי מייקל אריקסן, טור אריק הרמנסן, אסתר דין, טראסי הייל ודרייק ועוסק בסקס ורומנטיקה.
ריהאנה כינתה את שיתוף הפעולה בינה לבין דרייק כ"צעיר ומשעשע"
השיר הגיע בשבוע הבכורה שלו למקום ה-67 במצעד שירי ה-R&B וההיפ-הופ ולאחר מכן הגיע למקום השני במצעד.
במצעד האמריקאי הרשמי הופיע לראשונה במקום ה-83 ובשבוע השלישי שלו זינק למקום הראשון בעקבות שחרורו בפורמט דיגיטלי מה שהפך את השיר לשיר השמיני של ריהאנה לעשות זאת ולראשון של דרייק.
השיר היה לשיר השני ברצף של ריהאנה להגיע למקום הראשון לאחר הגעתו של השיר "Only Girl (In the World)" למקום הראשון.
באותו שבוע השיר גם הגיע למקום הראשון במצעד המכירות האמריקאי עם מכירות של 235 אלף עותקים בשבוע הראשון ליציאתו ולאחר 7 שבועות הגיע למכירות של מיליון עותקים במדינה.
בנוסף ריהאנה שברה שיא בכך שהפכה לאמנית הנשית הראשונה שהצליחה להכניס שירים למקום הראשון במצעד במשך 3 שנים ברציפות.
נכון להיום מכירות השיר עומדות על 3,095,000 עותקים במדינה ו-6 מיליון עותקים עם סטרימינג.
בבריטניה השיר הגיע בבכורה למקום ה-18 במצעד ולאחר שבוע טיפס למקום ה-8. באותו שבוע לריהאנה היו עוד שני שירים במקום בעשירייה הפותחת במצעד הבריטי מה שהופך אותה לאמנית הרביעית בהיסטוריה לעשות זאת.
ב-19 בדצמבר 2010 השיר הגיע למקום השני שם נשאר 3 שבועות ולאחר מכן טיפס למקום הראשון ובכך ריהאנה הפכה לאמן הנשי הראשון בהיסטוריית המדינה שהכניס שיר למקום הראשון במצעד 5 שנים ברציפות ולאמן השני בסך הכל לעשות זאת.
בסך הכל היה זה לשיר הרביעי שלה במדינה שהצליח להגיע למקום הראשון.
בנוסף זו גם הייתה הפעם השנייה בקריירה שלה בה הצליחה להכניס אלבום ושיר בו זמנית למקום הראשון במדינה.
אצל דרייק השיר היה השיר הראשון שלו שהגיע למקום הראשון במדינה.
נכון לינואר 2016 מכירות השיר עומדות על 847 אלף עותקים בבריטניה.
נכון להיום מכירות השיר עומדות על 6.3 מיליון עותקים בכל העולם מה שהופך אותו לאחד מהשירים הנמכרים ביותר אי פעם.
הקליפ צולם ב-26 בספטמבר 2010 בלואר איסט סייד בניו יורק ובמומבאי על ידי ראם קפור ובוים על ידי פיליפ אנדלמן ולאחר מכן הצילומים נמשכו ב-27 באוקטובר עם דרייק.
ב-12 בנובמבר הקליפ הועלה באופן רשמי לערוץ ה-VEVO הרשמי של ריהאנה ביוטיוב.
בהמשך הקליפ נראים השניים בסצנות רומנטיות אחד עם השני בהם הם מפלרטטים ומתחבקים אחד עם השני.
בין לבין נראים סצנות של ריהאנה מתהלכת ברחוב ובסצנת הסיום של הקליפ במסיבת רגאיי ביחד עם דרייק.
השיר בוצע לראשונה (ללא דרייק) ב-30 באוקטובר בתוכנית SNL.
כשבועיים וחצי לאחר מכן ביצעה את השיר שוב לרגל יציאת האלבום מטעם MTV בטיים סקוואר בניו יורק.
יום למחרת היא ביצעה את השיר שוב ב"תוכנית הארוח המאוחרת של דייוויד לטרמן" ויום למחרת ההופעה הזו ביצעה שוב את השיר בתוכנית "בוקר טוב אמריקה" שם גם התראיינה.
כמה ימים לאחר מכן נערך טקס ה-AMA שם ביצעה שוב את השיר הפעם כחלק ממחרוזת ביחד עם השירים "Only Girl (In the World)" ו-"Love the Way You Lie (Part II)".
את השיר עם דרייק ביצעה בפעם הראשונה בטקס פרסי הגראמי שהתרחש בפברואר 2011. יומיים לאחר מכן ריהאנה הופיעה עם השיר בטקס הפרסים הבריטי כחלק ממחרוזת של השירים "Only Girl (In the World)" ו-S&M.
שלושה ימים לאחר מכן ריהאנה חזרה להופיע עם השיר ביחד עם דרייק והפעם השניים הופיעו עם השיר ב-NBA All Star ביחד עם מספר שירים נוספים.
מבחינת סיבובי הופעות ריהאנה נהגה לבצע את השיר ב-3 מסיבובי ההופעות שלה: Last Girl on Earth Tour שם ביצעה את השיר בלג האחרון של סיבוב ההופעות ובסיבובי ההופעות Loud Tour ו-Diamonds World Tour בכל התאריכים שלהם.
במאי 2011 חזרה שוב לבצע את השיר הפעם ב-NBC's Today ביחד עם מספר שירים נוספים ובנוסף גם בפסטיבל Radio 1's Hackney Weekend שהתקיים שנה לאחר מכן כחלק מרשימת השירים של ההופעה.
בשנת 2016 ריהאנה ביצעה את השיר לראשונה מזה מספר שנים כחלק מההופעה שלה בטקס פרסי ה-VMA בה ביצעה את מרב להיטיה.
תומאס קונר שיקגו סאן-טיימס לא שיבח את השיר אך לא מתח עליו ביקורת וכתב: "ריהאנה והפרטנר שלה לשיר הוציאו קיטור מהחלונות של אולפן ההקלטות על מנת לגרום לשיר תוך כגיש הוא עושה את קטע הראפ חסר האונים שלו "ניגון אחר ניגון".
ביל לאמב מ-About.com נתן לשיר סקירה חיובית "השיר נפתח בפזמון ולאחר מכן שאר הבתים מצליחים להשתלב היטב בשיר לא הרבה לפני שדרייק פותח בקטע ראפ בועט, סקסי ורומנטי.
השיר ללא ספק להיט והוא שיר טוב להוסיף לפלייליסט של ערב רומנטי".
ג'וסלין וון מ-MTV שיבח את הפזמון והבית של דרייק.
מולי למברט מ"פיצ'פורק" שיבחה את הופעתה של ריהאנה "היא לא צריכה להוכיח לנו כמה היא רצויה ונאהבת, ללא שום ספק ריהאנה יכולה להכריז כי היא באמת הבחורה היחידה בעולם".
הוא המשיך וכתב: "עם סנתיסיזרים אפלים היא נמצאת במצב מלכותי של מלכות הקאריביים, מחייכת את המבטא הקאריבי שלה ומציינת רשימת מטלות לכל זכר בוגר המבקש להיכנס אליה בפנים".
אם כי הוא מתח ביקורת על השימוש של דרייק במשוואה המתמטית "שורש ריבועי של 69" וטען שהוא נשמע "חנון" בקטע ראפ שאמור להיות סקסי.
מצעד (2010)מיקוםהמצעד האורבאני האוסטרלי32 בריטניה27
מצעד (2011)מיקוםCanada (Canadian Hot 100)32צרפת85הונגריה (רדיו)33בריטניה49 ארצות הברית20ארצות הברית (מצעד שירי האר אנד בי וההיפ-הופ)18ארצות הברית (מצעד שירי הפופ)30ארצות הברית (השמעות רדיו)11
מקוםתאריםמכירותאוסטרליהפלטינה70,000גרמניהזהב150,000איטליהזהב15,000ניו זילנדזהב7,500שוודיהפלטינה40,000שווייץזהב15,000בריטניהפלטינה 2×1,200,000ארצות הבריתפלטינה 3×3,095,000סיכוםבכל העולם6,300,000
What If הוא שיר של להקת הרוק האלטרנטיבי הבריטית קולדפליי.
השיר יצא לאור בתור הסינגל החמישי של הלהקה מתוך אלבום האולפן השלישי שלה, "X&Y".
השיר יצא לתחנות הרדיו בצרפת, בשווייץ, בבלגיה ובמספר מדינות באירופה, אך הוא לא כסינגל בארצות הברית ובבריטניה.
מאוחר יותר הסינגל יצא גם ביפן ובאוסטרליה.
מספר שמועות הופצו לגבי השיר בתקשורת, האומרים כי בשיר מתכוון סולן, כריס מרטין, לאשתו גווינת' פלטרו ועל הבעיות ביחסיהם.
בזמן הופעות חיות כשהלהקה ביצעה את השיר מרטין הניח תפוח על הפסנתר, יש כאלו האומרים כי זהו קשר לבתו, אפל (Apple).
השיר לא זכה להצלחה במצעדים, אך זכה לביקורות טובות על הרגשות החזקים שמובעים בו .
כמה שנים לאחר צאתו, עלה השיר לרשת הזרמת המדיה ספוטיפיי וצבר למעלה מ-20 מיליון השמעות.
Comes Around (בעברית: מה שאתה עושה...
חוזר בחזרה) הוא שיר של הזמר והיוצר האמריקאי ג'סטין טימברלייק, שהוא כתב והפיק יחד עם דנג'ה וטימבלנד.
השיר מופיע באלבומו השני FutureSex/LoveSounds והוא יצא כסינגל ב-19 בפברואר 2007.
Comes Around זכה להצלחה במצעדי הפזמונים בייחוד בארצות הברית בה הגיע למקום הראשון בשניים ממצעדי הבילבורד: הבילבורד הוט 100 ומצעד שירי הפופ.
השיר הגיע למעמד פלטינה כפולה באוסטרליה ולמעמד פלטינה בארצות הברית (למעלה ממיליון עותקים).
בשנת 2008 השיר זכה בפרס גראמי בקטגוריה "ביצוע הפופ הווקאלי הטוב ביותר – גבר" והיה מועמד בקטגוריה "תקליט השנה".
לשיר הופק וידאו קליפ אותו ביים סמואל באייר ומשתתפת בו, לצד טימברלייק, השחקנית סקרלט ג'והנסון.
את התסריט לקליפ כתב התסריטאי והבמאי ניק קסאווטס.
בשנת 2007, בטקס פרסי המוזיקה של MTV, זכה הקליפ בפרס "הבימוי הטוב ביותר" והיה מועמד לשני פרסים נוספים.
ג'סטין טימברלייק – הפקה, כתיבה, שירה
נתניאל הילס (דנג'ה) – תופים, קלידים, הפקה, כתיבה
טימותי מוזלי (טימבלנד) – תופים, קלידים, מיקסינג, הפקה, הקלטה, כתיבה, קולות רקע
ג'ימי דאגלס – מיקסינג, הקלטה
לארי גולד – מנצח, עיבוד
ג'ון סטהל – עוזר הקלטה
צ'ארלס פארקר ג'וניור – כינור
What I've Done (בתרגום חופשי: מה שעשיתי) הוא שיר של להקת לינקין פארק, שיצא כסינגל הראשון מאלבומם השלישי Minutes to Midnight.
סגנונו של השיר נבדל מיתר שירי האלבום והוא דומה יותר לשירים שבאלבומיהם הקודמים.
זהו השיר המצליח באלבום ואחד משיריה המפורסמים של הלהקה.
הוא נכנס לעשיריות הפותחות של מצעדים שונים ברחבי העולם, ביניהן למקום ה-7 במצעד הבילבורד הוט 100 ולמקום ה-6 במצעד הסינגלים הבריטי.
הקלטת ביצוע חי של השיר מהופעה במילטון קינס הייתה מועמדת לפרס גראמי בקטגוריית "הופעת הרוק הכבד הטובה ביותר".
השיר שימש כסינגל של פסקול הסרט רובוטריקים, ובמשחק הווידאו גיטר הירו.
הקליפ של שיר זה בוים על ידי הדי ג'יי של הלהקה, ג'ו האן.
הוא צולם במדבר נטוש בקליפורניה.
בנוסף, בקליפ מוצגים קטעי וידאו קצרים, ביניהם מלחמת עיראק, התחממות כדור הארץ, אסון התאומים, הרעב באפריקה נאציזם ואנטישמיות.
כל הגרסאות שהוקלטו בהופעות חיות (למעט "What I've Done") הוקלט בפועל ב-13 באוגוסט 2006 בפסטיבל Summer Sonic בטוקיו שביפן.
ואם הייתה להקה בריטית שהוקמה בתחילת שנות ה-80 וחבריה היו ג'ורג' מייקל ואנדרו רידג'לי.
מייקל ורידג'לי הכירו בבית הספר התיכון והופיעו עם שלושה מחבריהם ללימודים בלהקה שנקראה "The Executive".
הלהקה הזו פורקה, מה שהוביל את רידג'לי ומייקל להקים את וחתמו עם חברת Innervision Records על חוזה שמאוחר יותר תבעו את החברה כדי להשתחרר ממנו.
לאחר שסיימו את החוזה הקודם חתמו על חוזה עם חברת CBS.
מייקל לקח את התפקיד המרכזי בלהקה כאשר הוא גם שר, הלחין והפיק.
השניים היו צעירים מאוד וביטאו זאת באופי הלהקה ובשירים הראשונים שלהם שייצגו אורח חיים צעיר ונהנתני.
הסינגל הראשון שיצא היה שיצא ב-16 ביוני 1982. הסינגל השני היה שיצא ב-15 באוקטובר 1982. השיר נכנס למצעד השירים בתוכנית Top of the Pops והחשיפה של הלהקה החלה לגדול עד שהסינגל השני שלהם הגיע למקום השלישי במצעד השירים הבריטי.
ב-13 במאי 1983 הוציאו את הסינגל השלישי שהיה "Bad Boys".
ב-9 ביולי 1983 יצא אלבום הבכורה של הלהקה שנקרא "Fantastic" והגיע למקום הראשון במצעדים.
באותו חודש יצא הסינגל הרביעי והאחרון מהאלבום שהיה "Club Tropicana".
לאחר מכן יצא לאור השיר "Club Fantastic Megamix" שהיה רמיקס לחלק מהשירים של הלהקה, הוא יצא במהלך הסכסוך של הצמד עם חברת התקליטים.
לאחר סיום החוזה חתמו ואם על חוזה חדש עם חברת CBS ובאותה תקופה זכו לפופולריות רבה והגיעו למעמד של להקות כמו מועדון תרבות ודוראן דוראן.
הלהקה החליטה לשנות כיוון ולשלב את השירים שלהם עם מוזיקת פופ.
ב-5 במאי 1984 יצא הסינגל הראשון מאלבומה, "Wake Me Up Before You Go-Go", והפך להצלחה מסחרית השיר הגיע לראש המצעדים כולל מקום ראשון במצעד הבילבורד.
השיר נכתב על ידי מייקל בהשראת פתק שהשאיר רידג'לי להוריו.
הסינגל הבא מהאלבום היה "Careless Whisper" שהיה קטע סולו של מייקל ויצא ב-24 ביולי.
השיר הגיע במהירות למקום הראשון במצעדים עם מכירות של למעלה ממיליון עותקים בממלכה המאוחדת.
הסינגל השלישי מהאלבום, ""Freedom"", יצא באוגוסט והגיע לראש המצעד הבריטי.
האלבום השני יצא ב-23 באוקטובר 1984 ונקרא "Make It Big".
האלבום זכה להצלחה גדולה והגיע למקום הראשון במצעדים.
האלבום זכה למעמד אלבום פלטינה במדינות כמו קנדה, הונג קונג, פינלנד, ארצות הברית והממלכה המאוחדת ומעמד של אלבום זהב בצרפת וגרמניה.
באפריל 1985 יצאו מייקל ורידג'לי לסיבוב הופעות מסביב לעולם ואף הופיעו בסין שמסעם שם תועד בסרט "Foreign Skies" של הבמאי לינדסיי אנדרסון.
בספטמבר 1985 הוציאו את השיר "I'm Your Man" שהגיע למקום הראשון במצעד הבריטי.
לאחר סיבוב ההופעות מייקל היה נחוש לשנות את אופי הלהקה ולפנות לקהל בוגר יותר מאשר הקהל הצעיר שאפיין את הלהקה עד היום.
רידג'לי לא תמך בהחלטה לכן הודיעו ואם על התפרקותם באביב 1986. הצמד החליטו להוציא אלבום רביעי ואחרון שיהיה הסוף של הלהקה ולכן גם שמו "The Final".
ב-14 באוקטובר 1986 יצא הסינגל האחרון של הלהקה שנקרא "Where Did Your Heart Go?".
לאחר פירוק הלהקה התבטא ג'ורג' מייקל בשליליות לגבי תקופתו בלהקה.
הוא ציין את הלחץ בו היה נתון ושהצמד לא נוהל נכון.
לאחר התפרקותם עבר רידג'לי למונקו וניסה להצליח שוב.
לאחר מכן עבר למשך תקופה קצרה ללוס אנג'לס ולאחר שלא הצליח חזר לאנגליה בשנת 1990. באותה שנה הוציא רידג'לי את אלבום הסולו הראשון והאחרון שלו שנקרא "Son of Albert".
ב-2023 פורסם סרט תעודי "ואם!" של הלהקה, בבימויו של כריס סמית' שבו ג'ורג' מייקל ואנדרו רידג'לי מקריינים את הסרט (באמצעות הקלטות ישנות).
ב-7 ביולי של אותה השנה יצא לאור אלבום האוסף The Singles: Echoes from the Edge of Heaven, שהגיע למקום 83 במצעד הבילבורד 200.
"What It Feels Like for a Girl" (בעברית: "אֵיךְ זֶה מַרְגִּישׁ עֲבוּר אִשָּׁה") הוא שיר שהוקלט על ידי הזמרת-יוצרת האמריקאית מדונה, מתוך אלבום האולפן השמיני שלה, (2000).
הוא יצא לאור ב-16 באפריל 2001, בהוצאת חברות התקליטים האחים וורנר ומאבריק רקורדס, כסינגל השלישי והאחרון מתוך האלבום.
שתי גרסאות נוספות פורסמו: הראשונה היא רמיקס בסגנון דאנס והשנייה היא גרסת בשפה הספרדית בשם "Lo Que Siente La Mujer".
השיר נכתב על ידי מדונה, ביחד עם גאי סיגסוורת' ודייוויד טורן והופק על ידי אותם השניים הראשונים, ביחד עם מארק "ספייק" סטנט.
מבחינה מוזיקלית, "What It Feels Like for a Girl" הוא שיר המכיל את סגנון האלקטרופופ בשילוב סינת'-פופ, בס וצלילים עמומים.
גרסת הרמיקס שלו כוללת קטעי טראנס.
מבחינה לירית, "What It Feels Like for a Girl" מדבר על היחס של החברה כלפי נשים ועל מיתוסים ותוויות שיש כלפי נשים.
בניסיון להדגיש את המסר הפמיניסטי שלו, הוא נפתח בקטע מתוך נאום של השחקנית הצרפתייה שארלוט גינסבורג אותו אמרה בסרט (1993).
מבחינה מסחרית, השיר זכה להצלחה בעולם כאשר הגיע למקום השמיני באירופה הוט 100, השני בקנדה הוט 100, החמש-עשרה בניו זילנד והשישי במצעד הסינגלים האוסטרלי.
בארצות הברית הצלחתו הייתה מתונה, כאשר הגיע למקום ה-23 במצעד הבילבורד הוט 100. עם זאת, הגיע למקום הראשון במצעד שירי הדאנס קלאב.
השיר זכה לביקורות חיוביות רבות ממבקרי המוזיקה שכינו אותו כגולת הכותרת של Music.
בנוסף לכך, הם טענו שזה אחד מהשירים הבוגרים ביותר שלה מבחינה מוזיקלית.
הווידאו קליפ של "What It Feels Like for a Girl" בוים על ידי בעלה לשעבר של מדונה, גאי ריצ'י והופץ במרץ 2001. בקליפ ניתן לראותה כשהיא חוטפת אישה מבוגרת ויוצאת איתה למסע של סדרת פשעים.
הקליפ זכה לביקורות שליליות והוא הואשם במסרים של התעללות ואלימות, מה שגרם ל-MTV לאסור אותו לשידור לפני השעה 7 בערב.
הקליפ הופץ גם בפורמטים של DVD ו-VHS ונמכר בלמעלה מ-6,200 עותקים בשבוע הראשון שלו, מה שהביא לשבירת שיא גינס.
"What It Feels Like for a Girl" בוצע בסיבוב ההופעות "Drowned World Tour" ובנוסף, זכה לגרסת כיסוי על ידי הקאסט של הסדרה Glee.
מקוםתאריםמכירותאוסטרליה (ARIA)זהב35,000^ארצות הברית (RIAA)17,000הממלכה המאוחדת (BPI)86,771סיכוםבכל העולם580,000* נתוני מכירות המבוססים על הסמכה בלבד.^ נתוני משלוחים המבוססים על הסמכה בלבד.
What's Another Year הוא סינגל מאת הזמר האירי ג'וני לוגן.
השיר יצא באפריל 1980 וזכה באירוויזיון באותה שנה.
השיר הוא הניצחון הראשון של לוגן באירוויזיון (השני היה באירוויזיון 1987, דבר אשר הופך אותו לאמן היחיד אשר ניצח פעמיים באירוויזיון) והשני מתוך שבעה ניצחונות של אירלנד באירוויזיון.
השיר נכתב על ידי שי הילי וסגנונו הוא בלדה אשר משלב בתוכו גם נגינת סקסופון.
השיר מושר מנקודת מבט של אדם אשר חווה אהבה נכזבת, ומחכה שאהובתו תשיב לו אהבה.
בפועל השיר נכתב על ידי הילי על התמודדות אביו עם פטירת אמו.
השיר קיבל 143 נקודות בסיום התחרות, דבר אשר הקנה לו את המקום הראשון.
לאחר ההכרזה על השיר הזוכה, היה לוגן נרגש מידי, ולא הצליח להגיע לתווים הגבוהים בסופו של השיר.
במקום לשיר, צעק לוגן "אני אוהב אותך אירלנד!", הכרזה שהוא חזר עליה בניצחונו השני באירוויזיון 7 שנים מאוחר יותר.
לשיר יצאו גרסאות גם בגרמנית וספרדית.
השיר היה ללהיט גדול ברחבי אירופה בכלל ובממלכה המאוחדת בפרט, כאשר הוא שהה שבועיים ברצף במקום הראשון במצעד הסינגלים הבריטי במהלך חודש מאי 1980.
?What Do You Mean (בעברית: למה את מתכוונת?) הוא סינגל שהוקלט על ידי הזמר הקנדי ג'סטין ביבר.
השיר יצא לאור ב-28 באוגוסט 2015, כסינגל הראשון מתוך אלבום האולפן הרביעי שלו, Purpose.
עם יציאתו נכנס השיר אל המקום ה-1 במצעד הבילבורד הוט 100 ובכך הפך לראשון של ביבר שעשה זאת.
השיר נכתב על ידי ג'סטין ביבר, ג'ייסון בויד ומייסון לוי, והופק על ידי ביבר ואם די אל.
אם-טי-וי דירגו את השיר כשיר ה-,6 הטוב ביותר של שנת 2015, וטיים אאוט דירגו אותו כשיר ה-41 הטוב ביותר של שנת 2015.
בארצות הברית זכה השיר למעמד פלטינה משושת על מכירות של 6 מיליון עותקים בסך הכל.
"What Do You Mean?" נכלל במספר רשימות סוף שנה וכל הזמנים של השירים הטובים ביותר של 2015.
"What Have They Done to My Song Ma" (בעברית: "מה הם עשו לשירי אמא") הוא שיר מאת הזמרת מלאני.
השיר יצא בשנת 1970 על תקליטון כבי-סייד של הסינגל "רובי טיוזדיי" ונכלל באלבום "Candles in the Rain".
השיר הגיע למקום התשיעי במצעד הסינגלים הבריטי (1970–1979) ושהה שם שלושה שבועות.
זמרים אחרים הקליטו את השיר בשם "Look What They've Done To My Song Ma" לפי השורה הראשונה של השיר.
שם זה מופיע גם באתר הרשמי של מלאני.
השחקנית הישראלית דליה לביא הקליטה גרסה בגרמנית של השיר ב-1971.
השיר תורגם לעברית על ידי תרצה אתר תחת השם "שוב אני כאן" ובוצע על ידי חוה אלברשטיין, והוא מופיע באלבומה חוה אלברשטיין בתוכנית יחיד (2).
ב-1972 הקליט ריי צ'ארלס גרסת כיסוי של השיר (בשם "Look What They've Done to My Song, Ma").
עוד ביצעו גרסאות כיסוי של השיר אמנים רבים בהם נינה סימון, המשחרים החדשים, דלידה, בילי ג'ו ספירס, זמרת מצ'כוסלובקיה הלנה וונדרקובה הקליטה ב-1971 שיר בשם "Kam zmizel ten starý song" עם מילים בצ'כית, הזמרת ז'אנט הקליטה ב-1973 גרסה באנגלית ובצרפתית.
להקת הרוק היוגוסלבית Bajaga i Instruktori ביצעה גרסת כיסוי עם מילים בסרבית בשם "Vidi šta sam ti uradio od pesme, mama" שיצאה בשנת 1985.
בשנות ה-70 של המאה ה-20 היה השיר בסיס לפרסומת של סבון Lifebuoy, ובשנות השמונים של המאה העשרים שימש השיר כפרסומת לרמדה אין ("Look what they've done to Ramada"), ולדגנים Oatmeal Crisp.
באוקטובר 2012 הוציאה מיילי סיירוס וידאו עם גרסה אקוסטית לשיר בסדרת ההופעות שלה Backyard Sessions.
ב-2015 הצטרפה אליה מלאני לדואט של השיר בנוסף לשיר .
הוא אלבום הבכורה של הזמרת-יוצרת האמריקאית מרי ג'יי בלייג'.
האלבום יצא לאור ב-28 ביולי 1992, על ידי חברות התקליטים אפטאון רקורדס ו-MCA רקורדס.
אחרי שחתמה על חוזה עם אפטאון בלייג' החלה לעבוד עם שון קומבס על האלבום ובנוסף עבדה גם עם דוונט סווינג, טוני דופאט, דייב הול, מרק מורלס ומארק רוני.
האלבום הגיע בשיאו למקום ה-6 בארצות הברית ולמקום הראשון במצעד אלבומי ה-R&B/היפ-הופ.
כשהייתה בת 17 הקליטה גרסת כיסוי לשיר "Caught Up in the Rapture" של הזמרת אניטה בייקר בתא הקלטות של קניון מקומי.
לאחר מכן בן זוגה של אימה לקח את הקלטת של ההקלטה וניגן אותה עבור הזמר והמפיק ג'ף רד שהיה חתום באותה תקופה באפטאון רקורדס שהעביר את זה לבעל החברה אנדריי הארל.
ב-1990 בלייג' פגשה את הארל והופיעה בפניו עם השיר.
הארל שהתרשם מבלייג', החתים אותה בחברה ובכך היא הפכה לאמן הצעיר ביותר שהוחתם בחברה ולאישה השלישית בלבד להיות חתומה בחברה.
בעקבות כך בלייג' החלה להקליט אלבום זה.
האלבום מכיל מוזיקת היפ-הופ-נשמה, R&B עכשווי וניו ג'אק סווינג.
האלבום זכה לביקורות חיוביות רבות כאשר מבקרים מוזיקה רבים שיבחו את קולה של מרי ג'יי בלייג' ועל כך שהייתה הראשונה ששילבה בין מוזיקת נשמה למוזיקת היפ הופ, מה שגם הקנה לה לימים את התואר "מלכת ההיפ-הופ-נשמה".
האלבום זכה להצלחה רבה בארצות הברית כאשר נמכר בלמעלה מ-3.4 מיליון עותקים במדינה ובכך היה זכאי למעמד פלטינה משולשת.
האלבום מכר למעלה מ-4 מיליון עותקים בעולם.
Remix הוא אלבום הרמיקס הראשון של הזמרת-יוצרת האמריקאית מרי ג'יי בלייג'.
אלבום הרמיקס יצא לאור ב-7 בדצמבר 1993, על ידי חברות התקליטים אפטאון ו-MCA רקורדס.
את האלבום הפיקו מספר רב של מפיקים וביניהם שון קומבס, דייב הול, טוני דופאט וטים דאג שהיה מפיק בפועל.
האלבום מכיל רמיקסים לשירים מאלבומה הראשון וקיבל ביקורות חיוביות מהמבקרים.
בניגוד לאלבומה הקודם האלבום לא זכה להצלחה בארצות הברית והגיע בשיאו למקום ה-118 במצעד האמריקאי הרשמי ולמקום ה-22 במצעד אלבומי ה-R&B/היפ-הופ.
"What Love Is" (בעברית: "מהי אהבה") הוא שיר באנגלית שנכתב והולחן על ידי אוקו סוביסטה, שרון וון, ובוצע על ידי אוקו סוביסטה.
ב-29 בפברואר 2020 השיר זכה בתוכנית "Eesti Laul 2020" שמהווה את קדם האירוויזיון האסטוני, ונבחר לייצג את המדינה באירוויזיון 2020 ברוטרדם, הולנד, אך ב-18 במרץ 2020 בעקבות התפרצות נגיף הקורונה בעולם, הוחלט לבטל את אירוויזיון 2020
(בעברית: מה זאת אהבה?) הוא אלבום האולפן השני של להקת המוזיקה אלקטרונית הבריטית קלין בנדיט.
האלבום יצא לאור ב-30 בנובמבר 2018, על ידי חברת התקליטים אטלנטיק רקורדס.
"Tears" - יצא לאור ב-27 במאי 2016, כסינגל הראשון והפותח מתוך האלבום.
עם יציאתו, נכנס השיר אל המקום ה-5 במצעד הסינגלים הבריטי.
"Rockabye" - יצא לאור ב-21 באוקטובר 2016, כסינגל השני.
עם יציאתו, נכנס השיר אל המקום ה-1 במצעד הסינגלים הבריטי.
"Symphony" - יצא לאור ב-17 במרץ 2017, כסינגל השלישי.
"I Miss You" - יצא לאור ב-27 באוקטובר 2017, כסינגל הרביעי.
עם יציאתו, נכנס השיר אל המקום ה-4 במצעד הסינגלים הבריטי.
"Baby" - יצא לאור ב-2 בנובמבר 2018, כסינגל השישי.
עם יציאתו, נכנס השיר אל המקום ה-15 במצעד הסינגלים הבריטי.
"Mama" - יצא לאור ב-22 בפברואר 2019, כסינגל השביעי.
עם יציאתו, נכנס השיר אל המקום ה-98 במצעד הסינגלים הבריטי.
What's Love Got to Do with It (בעברית: מה אהבה קשורה לזה) הוא פסקול ואלבום האולפן השמיני של הזמרת האמריקאית טינה טרנר, אשר יצא על ידי חברת התקליטים פרלופון ב-1993. האלבום שימש כפסקול עבור הסרט האוטוביוגרפי על טרנר בעל אותו השם אשר הועלה לאקרנים באותה השנה.
רוב שירי האלבום מכילים גרסאות מחודשות לשירים של הצמד אייק וטינה טרנר, הצמד בו הייתה חברה ביחד עם בעלה לשעבר.
ההוצאה המחודשת של השיר הביאה אותו למקום ה-4 בארצות הברית.
האלבום הגיע למעמד פלטינה בארצות הברית עם מכירות של מיליון עותקים במדינה.
גם בבריטניה, שווייץ וניו זילנד האלבום הגיע למעמד זהב בעוד באוסטריה, קנדה, צרפת, ספרד וגרמניה הוא הגיע למעמד זהב.
בנוסף לגרסה הרגילה של האלבום יצאה לאלבום גם גרסה אמריקאית ובה נכללו 12 שירים במקום 14.
What If (בעברית: מה אם) הוא סינגל שהוקלט על ידי הזמרת הרוסית דינה גריפובה.
השיר יצא לאור ב־18 במאי 2013. השיר ייצג את רוסיה באירוויזיון 2013, שם סיים בחצי הגמר במקום השני, ובגמר במקום החמישי.
What Happens in a Small Town (בעברית: מה שקורה בעיר קטנה) הוא סינגל שהוקלט על ידי זמר הקאנטרי ברנטלי גילברט, ביחד עם הזמרת-יוצרת הקנדית לינדזי אל, מתוך אלבום האולפן החמישי שלו, Fire & Brimstone.
השיר יצא לאור ב-14 בינואר 2019, על ידי חברת התקליטים ולורי מיוזיק גרופ, כסינגל הראשון והפותח מתוך האלבום.
השיר נכתב על ידי ברנטלי גילברט, רט אקינס, ברוק בריהיל וג'וש דאן והופק על ידי דן האף.
לאחר שאל הוציאה את הסינגל אחרון "Champagne", מתוך אלבום האולפן השלישי שלה The Project, הוחלט כי היא וברנטלי גילברט יקליטו יחד את השיר "What Happens in a Small Town".
השיר זכה להצלחה רבה בארצות הברית, כאשר הגיע למקום הרביעי במצעד הקאנטרי איירפליי של המדינה, תוך שהפך לאחד מהשירים המצליחים ביותר של השניים במצעד.
במצעד סוף השנה שהתפרסם בסוף שנת 2019, דורג השיר במקום השלישי והפך לאחד משירי הקאנטרי המצליחים ביותר במדינה באותה השנה.
בנוסף לכך, דורג השיר גם ברשימת סוף השנה של מצעד שירי הקאנטרי.
מדינהתאריך יציאהפורמטחברת תקליטיםמקורעולם14 בינואר 2019הזרמת מוזיקה • הורדה דיגיטליתולורי
"What's Love Got to Do with It" (בעברית: "מה אהבה קשורה לזה") הוא סינגל שהוקלט על ידי הזמרת-יוצרת האמריקאית טינה טרנר, מתוך אלבום האולפן החמישי שלה, Private Dancer.
השיר יצא לאור ב-1 במאי 1984, על ידי חברת התקליטים קפיטול רקורדס, כסינגל השלישי מתוך האלבום.
השיר הפך לשירה המצליח ביותר של טרנר ולאחד מהשירים המצליחים ביותר בכל הזמנים והוא דורג במקום ה-309 ברשימת 500 השירים הגדולים בכל הזמנים של מגזין רולינג סטון.
כמו כן, דורג במקום ה-38 ברשימת שירי המאה.
השיר היה לשיר השני המצליח ביותר בארצות הברית בשנת 1984 ולשיר ה-17 המצליח ביותר בבריטניה באותה השנה.
בשנת 1993, נעשה שימוש בשיר בסרט התיעודי על טרנר "What's Love Got to Do with It".
בשנת 2012, נכנס השיר להיכל התהילה של גראמי, ובכך זכתה טרנר בפרס גראמי להיכל התהילה.
כמה עשורים לאחר צאתו, הוציא התקליטן הנורווגי קייגו רמיקס לשיר, בו משתתפת טרנר עצמה.
את השיר כתבו טרי בריטן וגרהאם לייל, שהציעו אותו במקור לקליף ריצ'רד, בעוד שזה סירב להקליטו.
לאחר מכן, הוצע כי הזמרת פיליס היימן תקליט אותו, אך מנכ"ל אריסטה רקורדס, קלייב דייוויס, לא נתן לכך אישור.
בהמשך, הוצע השיר לדונה סאמר אך ההצעה נפלה גם כן תוך שהיו ניסיונות לגרום ללהקה באקס פיז להקליט אותו.
אחת מחברות הלהקה ג'יי אסטון, סיפרה כי המפיק המוזיקלי של השיר טען שזה לא שיר ש"קול נשי" יכול לבצע.
לבסוף, הוקלט השיר על ידי טינה טרנר שכללה אותו באלבום Private Dancer.
שמו של השיר שימש לשמו של סרט תיעודי משנת 1993, שתיאר את הקריירה המוקדמת של טינה טרנר.
השיר מבוצע בסולם סול דיאז מינור, עם קצב קבוע של כ-98 פעמות דקה.
אחרי הפזמון השני משתנה הסולם לסי במול מינור.
מנעד קולה של טרנר בשיר נע בין רה דיאז באוקטבה השלישית, לבין דו דיאז הגבוה ממנו בשתי אוקטבות.
מתחילת שנות ה-70 ועד ליציאת "What's Love Got to Do with It", לטינה טרנר לא היה שיר שהצליח להיכנס לעשירייה הפותחת במצעד הבילבורד הוט 100. השיר הגיע למקום הראשון במצעד הבילבורד הוט 100 ונשאר שם במשך שלושה שבועות והיה לשיר הסולו הראשון שלה שהצליח לעשות זאת.
השיר הגיע לפסגת המצעד כשהייתה בת 44 ובכך קבעה שיא היסטורי לאמן המבוגר ביותר שהצליח לכבוש את פסגת המצעד.
השיא נשבר על ידי גרייס סליק שכבשה את פסגת המצעד בשנת 1985, כשהייתה בערך בת 45. כיום, מחזיקה בשיא הזמרת האמריקאית שר, שכבשה את פסגת המצעד כשהייתה בת 53, עם הלהיט "Believe".
בנוסף לכך, השיר שהה במשך חמישה שבועות במקום השני במצעד שירי ה-R&B\היפ הופ.
הוא נחסם מלכבוש את פסגת המצעד על ידי השיר "When Doves Cry" של פרינס.
בסוף שנת 1984, הוכתר השיר לשיר השני המצליח ביותר בארצות הברית.
ברחבי העולם השיר זכה להצלחה רבה כאשר כבש את פסגת מצעד המוזיקה האוסטרלי ואת מצעד קנדה הוט 100. במצעד הסינגלים הבריטי ומצעד השירים של ניו זילנד, הגיע למקום השלישי, ובכך הפך לשירה המצליח ביותר של טרנר במצעדים הללו ביחד עם "River Deep – Mountain High" ו-"".
כמו כן, זכה להצלחה רבה במדינות אירופה השונות, תוך שהגיע למקום השני במצעד השירים של דרום אפריקה.
במצעד של רשת ג' הגיע בשיאו למקום השלישי, תוך ששהה במצעד במשך שמונה שבועות.
במצעד סוף השנה של התחנה, דורג במקום ה-28.
להלן הגרסאות השונות של השיר:
בווידאו קליפ הרשמי של השיר, מופיעה טרנר כשהיא הולכת ברחוב בחצאית מיני, העשויה מעור, תוך שניתן לראותה כשהיא שרה את השיר ומביטה במצלמה.
הקליפ צולם בניו יורק שבארצות הברית, באביב 1984 ובוים על במאי הווידאו קליפים ידי מארק רובינסון.
בקליפ מופיעה פמלה ספרינגסטין, מ"מחנה השינה 2" ואחותו של ברוס ספרינגסטין, בתור רקדנית רחוב.
כמו כן, צולם לשיר קליפ חלופי בשחור-לבן בבימויו של באד שייצל, בו ניתן לראות את טרנר שרה את השיר כשהיא מוקרנת על מסך שחור בבר, בו זוגות מתווכחים ורבים.
השיר זכה בשלושה פרסי גראמי במהלך טקס פרסי גראמי שהתקיים בשנת 1985, בקטגוריות: "הקלטת השנה", "שיר השנה" ו"ביצוע הפופ הווקאלי הטוב ביותר - אישה".
במהלך הטקס, הופיעה טרנר תוך שההופעה נכללה באלבום Grammy's Greatest Moments Volume I שיצא לאור בשנת 1994 והכיל בתוכו קטעים שונים מטקסי פרסי גראמי.
הווידאו קליפ של השיר זכה להצלחה גם כן, כאשר זכה בפרס הווידאו קליפים של MTV בטקס שהתקיים בשנת 1985, בקטגוריית "הקליפ הנשי הטוב ביותר".
השורה הראשונה מ-"What's Love Got to Do with It" נכללה בשיר "" של פאט ג'ו, ג'ה רול ואשנטי, משנת 2002.
ארגוןרשימהמיקוםמקורבילבורד500 שירי הפופ הטובים ביותר בכל הזמנים160
מקוםתאריםמכירותארצות הברית (RIAA)זהב500,000בריטניה (BPI)זהב400,000קנדה (Music Canada)פלטינה100,000 מכירות + הזרמת מדיה בלבד
גרסתם של טינה טרנר וקייגו
"What's Love Got to Do with It" (בעברית: מה אהבה קשורה לזה) יצא מחדש בשנת 2020, כרמיקס אותו עשה התקליטן הנורווגי קייגו, ביחד עם טינה טרנר בקליפ הופיע צ'ארלס מייקל דייוויס.
השיר יצא לאור ב-17 ביולי 2020, על ידי חברות התקליטים קפיטול רקורדס ותקליטי RCA, כסינגל שלא מתוך אלבום.
השיר הגיע למקום הראשון במצעדי האייטונס, ביניהם מצעד האייטונס שבארצות הברית.
השיר הוא מעין חידוש לשיר "What's Love Got to Do with It" של טינה טרנר, אך ההפקה שונה באופן מוחלט מן המקור.
הקול של טרנר נערך על ידי קייגו בצורה כזו שהתאימה להפקה המחודשת של השיר, תוך שהלחן של השיר שונה במקצת.
הדבר נעשה באופן דומה עם השיר "Higher Love" של ויטני יוסטון, שיצא במקור בשנת 1990 כחלק מהאלבום I'm Your Baby Tonight ובשנת 2019, הוציא אותו קייגו מחדש עם קולותיה של יוסטון והפקה שונה מזו המקורית.
הווידאו קליפ הרשמי של השיר הועלה לערוץ היוטיוב של קייגו בשידור חי ב-17 ביולי 2020, ביום צאתו של השיר כסינגל.
הקליפ בוים על ידי שרה בהבה.
לאורכו של הקליפ, ניתן לראות זוג אוהבים במערכת יחסים, כשהם מאושרים.
לאורכו של הקליפ, מערכת היחסים נפגמת והשניים מתרחקים זה מזה.
בפחות מיממה, צבר הקליפ למעלה ממיליון צפיות והפך לאחד מהקליפים הבודדים של טרנר שהצליחו לעשות זאת.
(בעברית: מה לגבי היום?) הוא אלבום האולפן האחד עשר של הזמרת-יוצרת ברברה סטרייסנד.
האלבום יצא לאור ביולי 1969, על ידי חברת התקליטים קולומביה רקורדס.
מבחינה מוזיקלית, זהו אלבומה הראשון שמכיל מוזיקה עכשווית למבוגרים.
האלבום הגיע למקום ה-31 במצעד הבילבורד 200.
האלבום מכיל שירים מקוריים לצד גרסאות כיסוי אותם הקליטה הזמרת לשירים של אמנים כמו הביטלס ופול סיימון.
עטיפת האלבום נלקחה לצילומים ממגזין ווג שערכה שנה קודם לכן וצולמו על ידי ריצ'רד אבדון.
בניגוד לאלבומיה הקודמים זהו היה אלבומה הראשון אשר מצא את עצמו מחוץ ל-20 העליונים בארצות הברית (מלבד אלבום חג המולד שלה) וזהו גם היה אלבומה הראשון שלא קיבל אף מעמד במדינה.
גם מחוץ למדינה האלבום לא זכה להצלחה כאשר בקנדה הגיע למקום ה-23 בלבד וגם שם לא קיבל אף מעמד.
בשאר המדינות בעולם הוא לא התברג או קיבל מעמד גם כן.
"What Are You Doing New Year's Eve?" הוא שיר פופולרי שנכתב על ידי פרנק לוסר בשנת 1947, ויצא לאור כשיר עצמאי שלא נכתב עבור מחזה זמר כלשהו, בשונה מרוב יצירותיו של לוסר.
השיר הוקלט לראשונה על ידי מרגרט וויטינג בשנת 1947, ודורג לראשונה תחת הביצוע של להקת הרית'ם אנד בלוז האמריקאית The Orioles, שגרסתה הגיעה למקום התשיעי במצעד "Best-Selling Retail Rhythm & Blues" של המגזין בילבורד בדצמבר 1949.
השיר הוקלט על ידי אמנים רבים, ביניהם ברברה סטרייסנד, בט מידלר, הארי קוניק ג'וניור, אנדי ויליאמס, אלה פיצג'רלד, דוני אוסמונד, ויק דיימון, הקרפנטרז, קתרין מקפי, קייסי מאסגרייבס ואזיליה בנקס.
"What Do I Have to Do" (בעברית: "מה אני צריכה לעשות") הוא שיר שבוצע על ידי הזמרת-יוצרת האוסטרלית קיילי מינוג, מתוך אלבום האולפן השלישי שלה, Rhythm of Love.
השיר נכתב והופק על ידי סטוק אייטקן ווטרמן.
במקור, תוכנן לפרסם את השיר לאחר הסינגל "Better the Devil You Know", אך במקום זאת, פורסם "Step Back in Time", ולאחר מכן פורסם What Do I Have to Do, כסינגל השלישי ב-21 בינואר 1991. השיר זכה לביקורות חיוביות מצד רוב מבקרי המוזיקה.
השיר הגיע בשיאו למקום ה-11 במולדתה אוסטרליה.
בבריטניה, זכה השיר להצלחה, והגיע בשיאו למקום השישי.
השיר זכה להצלחה גם בצרפת ובהולנד.
במקור, תוכנן השיר לצאת כסינגל שייצא לאחר "Better the Devil You Know", אך פורסם מאוחר יותר, כסינגל השלישי מהאלבום, והוא נערך במיקס חדש עבור הסינגל.
בספר הביוגרפי "Girl Next Door" משנת 1999, נחשף כי What Do I Have to Do הוא השיר שמינוג הכי אוהבת לבצע בלייב.
עטיפת הסינגל צולמה על ידי רוברט ארדמן.
השיר זכה לביקורות חיוביות מאוד ממבקרי מוזיקה רבים.
קרוליין סאליבן מ-Smash Hits כינתה אותו "עליון", וטענה שהשיר "חוזר לצליל הישן והמרגיע של קיילי".
במהלך סקירת האלבום Rhythm of Love, כריס טרו מ-Allmusic הדגיש כי זהו השיר הטוב ביותר באלבום.
במהלך סקירת האלבום Ultimate Kylie, מארק אדוארדס, ממגזין Stylus העניק לו ציון חיובי, ואמר כי השיר, יחד עם "Shocked" ו-Give Me Just a Little More Time "היו שירים נהדרים".
ג'ייסון שווהן מ-About.com אמר כי השיר, יחד עם "Better The Devil You Know" ו-"Don't Change a Thing", "הם כלום אם לא יצירות מופת של פופ".
שווהן אף כינה את השיר כ-"קלאסיקת פופ".
ב-NME נבחר השיר כרצועה ה-30 הטובה ביותר לשנת 1991.
השיר הופיע לראשונה במצעד הסינגלים האוסטרלי במקום ה-27, והגיע בשיאו למקום ה-11, בו שהה שבועיים רצופים.
במצעד ההולנדי, מוקם השיר לראשונה במקום ה-99, והגיע בשיאו למקום ה-81, בו שהה שבוע אחד בלבד.
במצעד הצרפתי, הגיע השיר בשיאו למקום ה-50.
(בעברית: מה אתה חושב על המכונית?) הוא אלבום הבכורה של הזמר-יוצר האנגלי דקלן מקנה.
הוא יצא לאור ב-21 ביולי 2017 ברחבי העולם על ידי חברת התקליטים קולומביה רקורדס.
ב-2015, בגיל 15, מקנה זכה בתחרות הכישרונות העולים (Emerging Talent Competition) של פסטיבל גלסטונברי, ומייד לאחר מכן החל בכתיבת שירים עבור האלבום, כשעדיין היה בבית הספר.
מקנה סיפר ש"היו שינויים רבים, ואני חושב שאתם יכולים לשמוע את זה בכמה מהשירים שבתקליט.
חלק די גדול מהאלבום הוא על שינוי ובלבול".
הוא חיבר את רוב האלבום בחדרו, מלבד את "Listen To Your Friends", אותו כתב בלוס אנג'לס.
את השיר "Brazil" הוא כתב בגיל 15. "האלבום מספר על היותי עליז וחיובי ולא בהכרח על נושאים שמחים ...
זה מה שאני בתור דמות.
אני מנסה לא להיות רחוק מדי מנושאים רציניים גם כן.
שני הדברים באים ביחד", אמר מקנה.
"Paracetamol" נכתב אחרי ששמעתי על התאבדותה של הנערה הטרנסג'נדרית לילה אלקורן ועל הייצוג במדיה של קהילות הלהט"ב באופן כללי.
כשמקנה היה בן 4, משפחתו קנתה מכונית טויוטה פריוויה.
בסרטון ביתי שתיעד את הרגע, אחותו של מקנה שאלה אותו "דק, מה אתה חושב על המכונית?" והוא ענה "אני חושב שהיא טובה מאוד, ועכשיו אני הולך לשיר את האלבום החדש שלי".
שיר הפתיחה של האלבום, "Humongous", כולל בתחילתו את קטע הקול של השיחה הזו.
אתר Metacritic, שאוסף ביקורות בתחומים שונים ממבקרים מרכזיים ומתאים לכל אחת מהן ערך של ציון מספרי מתוך 100, דיווח על ציון ממוצע של 76 בהתבסס על 9 ביקורות, מה שמעיד על "ביקורות חיוביות בדרך כלל".
סטפן אקרויד, כתב מגזין Dork, כינה את האלבום "אחד מהאלבומים הכי חדים ושובי לב של 2017. הוא לא ראוותני – לא ממש – אלא יד מושטת אל עולם בו ישנה ההרגשה שהכול אפשרי".
דייב סימפסון מהגרדיאן מכנה את האלבום "פריצת בכורה", ומציין כי "אלה שירי מחאה, אך נשמעים כל דבר חוץ ממכובדים או מיואשים.